Nøglerne til Vesthimmerlands Kommunes nye rådhus i Aars blev fredag overdraget til borgmester Knud Kristensen (Kons.). Overdragelsen markerer første skridt i kommunens indflytning i det nye rådhus, og i de næste uger skal de forskellige afdelinger så rykke ind i de nye bygninger. Borgerservice bliver første afdeling, der flytter ind, og efter planen kan skal borgerne fra 26. juni henvende sig på det nye rådhus på Vestre Boulevard. Inden da følger tre lukkedage den 21., 22. og 23. juni hvor flytningen sker. Udover den kommunale administration får også jobcentret plads i det 35 millioner kroner dyre byggeri, der åbnes helt officielt til september - helt efter planen. - Nu er vi sikre på at byrådet har lavet den rigtige investering for fremtiden, for rådhuset og for Vesthimmerland, og jeg har det godt med at den tidsplan, der var lavet, også holdt stik, siger borgmester Knud Kristensen.
Kommunens afdelinger flytter nu løbende ind i rådhuset, der har kostet 32 millioner kroner.